2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā"**

Izdoti saskaņā ar

Eiropas Savienības struktūrfondu un

Kohēzijas fonda 2014.-2020. gada plānošanas

perioda vadības likuma 20. panta

3., 4., 7. un 8. punktu

Izdarīt Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" (Latvijas Vēstnesis, 2015, 44. nr.; 2016, 113. nr.; 2017, 187. nr.) šādus grozījumus:

1. Izteikt 30. punktu šādā redakcijā:

"30.Sadarbības iestādei ir tiesības veikt pārbaudi projekta īstenošanas vietā, pirms noslēgts līgums vai vienošanās par projekta īstenošanu, lai pārliecinātos par faktiskajiem projekta īstenošanas apstākļiem vai projekta iesniegumā sniegtās informācijas patiesumu. Sadarbības iestāde par šo pārbaudi informē projekta iesniedzēju vismaz trīs darbdienas pirms tās. Sadarbības iestādei ir tiesības veikt minēto pārbaudi projekta īstenošanas vietā, par to neinformējot projekta iesniedzēju, ja tā ir konstatējusi vienu no šādiem apstākļiem:

30.1. pazīmes, ka projekta iesniegumā sniegtā informācija nav pilnīga vai neatbilst publiski pieejamajai;

30.2. saņemts negatīvs nozares eksperta,kurš piesaistīts projektu iesniegumu vērtēšanā, atzinums;

30.3. saņemta informācija no trešajām personām, kas ir pretrunā ar projekta iesniegumā norādīto;

30.4. citas pazīmes, kas norāda uz iespējamu krāpšanas riskuKonvencijas par Eiropas Kopienu finanšu interešu aizsardzību 1.panta 1.punkta izpratnē."

2. Papildināt noteikumus ar punktu šādā redakcijā:

"30.1 Sadarbības iestāde var veikt šo noteikumu 30. punktā minēto pārbaudi atkārtoti, ja objektīvu iemeslu dēļ nav iespējams piekļūt projekta īstenošanas vietai."

3. Svītrot 2. pielikuma A sadaļas 1. punktā vārdus ar aili "Pieprasījums iesniegts atkārtoti".

4. Papildināt 2. pielikuma E sadaļas 12. punkta pirmo rindkopu ar vārdiem "Atbilstoši atbildīgās iestādes norādījumiem sadaļā neiekļauj to dalībnieku datus, kas piedalās publiskos atvērtā tipa pasākumos."

5. Aizstāt 2. pielikuma E sadaļas 12. punktā  norādītās tabulas 0.9. ailē vārdus "pilsēta vai pagasts" ar vārdiem un zīmi "republikas pilsēta/novads".

Ministru prezidents M.Kučinskis

Finanšu ministre D.Reizniece-Ozola